Arboj detruitaj, fizikaj perfortoj... En Cisjordanio, la olivrikolto fariĝas koŝmaro
#000001
Pro la kolonianoj, kiuj atakas la arbojn, kelkfoje la Palestinanojn mem, la tradicia rikolto de olivoj ne plu havas festan aspekton en Palestino.
#000002
De pluraj jaroj, la tradicia rikolto de olivoj fariĝas koŝmaro en Palestino pro la atakoj de kolonianoj: arboj estas masakritaj, hakitaj, bruligitaj aŭ malplenigitaj el siaj fruktoj.
#000003
Kelkfoje, la loĝantoj de la ĉirkaŭaj kolonioj atakas fizike la Palestinanojn.
#000004
Ekzemple en Burin, vilaĝeto sude de Nablus. Malgraŭ arda suno, kaj familia etoso sub la olivarboj, la angoro okazigita de la minaco de potencialaj agresoj estas palpebla.
#000005
Dum ŝi pacience selektas siajn olivojn, Umm Khaldon, 60-jara, konfesas al ni, ke la rikolto ne plu havas la saman guston, ol ĝi havis kiam ŝi estis juna. « Mi timas por miaj infanoj, kaj por ĉiuj dum la rikolto, ŝi veas. Lastan fojon, la kolonianoj atakis la filon de mia najbaro, la povrulo perdis okulon. Dio protektu nin. Ĉi tie en Burin, ni estas ĉirkaŭitaj de kolonioj: ĉi tie, tie for, maldekstre, malantaŭe, ĉie. Sed ni restados sur niaj teroj, ni pretas morti por nia tero. »
#000007
Flanke de ŝi, iliaj infanoj aktivas: ili faligas la olivojn en grandajn nigrajn baŝojn etenditajn piede de la 130 olivarboj de Yahya Qaddous, la boonklo.
#000008
De la teraso de sia domo, li montras al ni la kolonion de Yitzhar - unu el la plej perfortaj de Cisjordanio – kion oni vidas ĉe la supro de la monteto.
#000009
« Mi havas teron tutproksime de tiu kolonio, li aldonas. Ĉiujare, la kolonianoj bruligas ĝin. Ĉiujare, mi reiras tien por tajli la arbojn, kaj planti novajn. Bedaŭrinde, ĉiujare, ili bruligas ilin denove. De post 1967, la NeRegistaraj Organizaĵoj kaj la internacia komunumo konas la situacion: ili vidas tion, kion faras la kolonianoj, sub la rigardo de la israela armeo, deklaras sin maltrankvilaj, sed faras nenion ! »
#000010
Tiuj atakoj estas dokumentitaj sed nepunitaj
#000011
Tamen tiuj atakoj estas konataj: kelkaj estas filmitaj fare de la Palestinanoj mem aŭ asocioj de defendo de Homaj rajtoj, sed bedaŭrinde restas nepunitaj.
#000012
Laŭ la israela organizaĵo Yesh Din, 97% el la plendoj de la Palestinanoj restas sen sekvaĵoj.
#000013
Rezulto: tiuj atakoj de kolonianoj senĉese kreskas: laŭ nombro – ili duobliĝis de post pasintjare – sed ankaŭ laŭ intenso, laŭ la NRO Unua internacia urĝeco.
#000014
Ili ankaŭ adoptas tre variajn formojn, kelkfoje estas kunordigitaj inter pluraj kolonioj kaj antaŭpostenoj, ĉio ĉi meztage, ofte sub rigardo de la armeo, kiel montras raporto de Breaking the Silence nomata « In Service » publikigita pasintjare.
#000015
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000016